arnastofnun/IGC-2024 huggingface dataset:
664/2023

Útdráttur

Staðfestur var úrskurður héraðsdóms um að X skyldi sæta gæsluvarðhaldi á grundvelli 2. mgr. 95. gr. laga nr. 88/2008 um meðferð sakamála.

Úrskurður Landsréttar

Landsréttardómararnir E-kk-nf J-kk-nf, R-kvk-nf H-kvk-nf og Þ-kk-nf I-kk-nf N-kk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 22. september 2023, sem barst réttinum ásamt kærumálsgögnum sama dag. Kærður er úrskurður Héraðsdóms Reykjavíkur 21. september 2023 í málinu nr. R- [...]/2023 þar sem varnaraðila var gert að sæta gæsluvarðhaldi frá laugardeginum 23. september 2023 klukkan 8 til þriðjudagsins 10. október sama ár klukkan 16. Kæruheimild er í l-lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst staðfestingar hins kærða úrskurðar.

3

Varnaraðili krefst þess að hinn kærði úrskurður verði felldur úr gildi en til vara að vægari úrræðum verði beitt.

Niðurstaða

4

Með vísan til rannsóknargagna er fallist á þaðmeð sóknaraðila að sterkur grunur leiki á að varnaraðili hafi framið afbrot sem að lögum getur varðað 10 ára fangelsi, sbr. 173. gr. a almennra hegningarlaga nr. 19/1940. Með þessari athugasemd en að öðru leyti með vísan til forsendna hins kærða úrskurðar verður hann staðfestur.

Úrskurðarorð :

Hinn kærði úrskurður er staðfestur.
668/2023

Útdráttur

Staðfestur var úrskurður héraðsdóms þar sem nauðungarvistun A á sjúkrahúsi var framlengd um allt að tólf vikur með heimild til rýmkunar samkvæmt mati yfirlæknis, sbr. 3. mgr. 29. gr. a lögræðislaga nr. 71/1997.

Úrskurður Landsréttar

Landsréttardómararnir Á-kvk-nf R-kvk-nf, R-kvk-nf H-kvk-nf og Þ-kk-nf I-kk-nf N-kk-nf kveða upp úrskurð í máli þessu.

Málsmeðferð og dómkröfur aðila

1

Sóknaraðili skaut málinu til Landsréttar með kæru 26. september 2023. Greinargerð varnaraðila barst réttinum 2. október 2023. Kærður er úrskurður Héraðsdóms Austurlands 23. september 2023 í málinu nr. L- [...]/2023 þar sem nauðungarvistun sóknaraðila á sjúkrahúsi var framlengd í allt að 12 vikur með heimild til rýmkunar samkvæmt mati yfirlæknis. Kæruheimild er í 1. mgr. 16. gr. lögræðislaga nr. 71/1997.

2

Sóknaraðili krefst þess að hinn kærði úrskurður verði felldur úr gildi. Þá krefst hann þóknunar fyrir Landsrétti til handa skipuðum verjanda sínum.

3

Varnaraðili krefst staðfestingar hins kærða úrskurðar.

Niðurstaða

4

Með vísan til forsendna hins kærða úrskurðar verður hann staðfestur.

5

Samkvæmt 17. gr. lögræðislaga greiðist úr ríkissjóði þóknun skipaðs verjanda sóknaraðila vegna meðferðar málsins fyrir Landsrétti sem ákveðin er að meðtöldum virðisaukaskatti eins og í úrskurðarorði greinir.

Úrskurðarorð :

Hinn kærði úrskurður er staðfestur.

Þóknun skipaðs verjanda sóknaraðila fyrir Landsrétti, S-kvk-ef A-kvk-ef lögmanns, 210.924 krónur, greiðist úr ríkissjóði.
669/2023

Útdráttur

Staðfestur var úrskurður héraðsdóms um að X skyldi sæta áfram gæsluvarðhaldi á grundvelli laga nr. 88/2008 um meðferð sakamála en ekki var talið sýnt hefði verið fram á að nauðsynlegt væri að X sætti áfram einangrun á meðan gæsluvarðhaldinu stæði.

Úrskurður Landsréttar

Landsréttardómararnir Á-kvk-nf R-kvk-nf, R-kvk-nf H-kvk-nf og Þ-kk-nf I-kk-nf N-kk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 28. september 2023, sem barst réttinum ásamt kærumálsgögnum sama dag. Kærður er úrskurður Héraðsdóms Reykjavíkur 27. september 2023 í málinu nr. R- [...]/2023 þar sem varnaraðila var gert að sæta áfram gæsluvarðhaldi allt til miðvikudagsins 4. október 2023 klukkan 16 og einangrun meðan á því stendur. Kæruheimild er í l-lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst staðfestingar hins kærða úrskurðar.

3

Varnaraðili krefst þess að hinn kærði úrskurður verði felldur úr gildi en til vara að gæsluvarðhaldinu verði markaður skemmri tími og einangrun aflétt.

Niðurstaða

4

Fallist er á með héraðsdómi að fyrir hendi sé rökstuddur grunur um að varnaraðili hafi gerst sek um brot sem fangelsisrefsing er lögð við og að rannsóknarhagsmunir leiði til þess að henni verði áfram gert að sæta gæsluvarðhaldi í þann tíma sem krafist er, sbr. a-lið 1. mgr. 95. gr. laga nr. 88/2008. Verður ákvæði hins kærða úrskurðar um gæsluvarðhald varnaraðila því staðfest.

5

Á hinn bóginn hefur sóknaraðili ekki sýnt fram á nauðsyn þess að varnaraðili sæti einangrun í þágu rannsóknarhagsmuna, en hún sætir nú takmörkunum samkvæmt a-, c -. d-, e- og f-lið 1. mgr. 99. gr. laga nr. 88/2008. Verður ákvæði hins kærða úrskurðar um einangrun varnaraðila því fellt úr gildi.

Úrskurðarorð :

Hinn kærði úrskurður er staðfestur um gæsluvarðhald varnaraðila, X.

Ákvæði hins kærða úrskurðar um að varnaraðili skuli sæta einangrun er fellt úr gildi.
66/2023

Útdráttur

Staðfestur var úrskurður héraðsdóms um að X skyldi sæta áframhaldandi gæsluvarðhaldi og einangrun á meðan því stendur.

Úrskurður Landsréttar

Landsréttardómararnir D-kk-nf Þ-kk-nf B-kk-nf, O-kvk-nf M-kvk-nf A-kvk-nf og R-kvk-nf B-kvk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 20. janúar 2023, sem barst réttinum ásamt kærumálsgögnum sama dag. Kærður er úrskurður Héraðsdóms Reykjaness 20. janúar 2023 í málinu nr. R- [...]/2023 þar sem varnaraðila var gert að sæta áframhaldandi gæsluvarðhaldi, þó ekki lengur en til föstudagsins 27. janúar 2023, klukkan 16, og einangrun á meðan því stendur. Kæruheimild er í l-lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst staðfestingar hins kærða úrskurðar.

3

Varnaraðili krefst þess að hinn kærði úrskurður verði felldur úr gildi, til vara að honum verði gert að sæta farbanni í stað gæsluvarðhalds en að því frágengnu að gæsluvarðhaldi verði markaður skemmri tími.

Niðurstaða

4

Með vísan til forsendna hins kærða úrskurðar verður hann staðfestur.

Úrskurðarorð :

Hinn kærði úrskurður er staðfestur.
670/2023

Útdráttur

Staðfestur var úrskurður héraðsdóms þar sem fallist var á kröfu L um rannsókn á efnisinnihaldi farsíma sem lagt var hald á hjá X.

Úrskurður Landsréttar

Landsréttardómararnir Á-kvk-nf R-kvk-nf, R-kvk-nf H-kvk-nf og Þ-kk-nf I-kk-nf N-kk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 28. september 2023, sem barst réttinum ásamt kærumálsgögnum degi síðar. Kærður er úrskurður Héraðsdóms Reykjavíkur 28. september 2023 í málinu nr. R- [...]/2023 þar sem fallist var á kröfu sóknaraðila um að honum væri heimilt að rannsaka rafrænt efnisinnihald farsíma varnaraðila sem lagt var hald á í þágu rannsóknar sóknaraðila á sakamáli.

Kæruheimild er í g - og i-lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst staðfestingar hins kærða úrskurðar.

3

Varnaraðili krefst þess aðallega að hinn kærði úrskurður verði felldur úr gildi en til vara að,, rannsóknarheimildin í hinum kærða úrskurði verði afmörkuð nánar og taki til afmarkaðs tímabils að mati réttarins.“

Niðurstaða

4

Með vísan til forsendna hins kærða úrskurðar verður hann staðfestur.

Úrskurðarorð :

Hinn kærði úrskurður er staðfestur.
671/2023

Útdráttur

Kærður var úrskurður héraðsdóms þar sem hafnað var kröfu A um að felld yrði úr gildi ákvörðun um að hann skyldi sæta þvingaðri lyfjagjöf. Málinu var vísað frá Landsrétti þar sem A hafði ekki lengur lögvarða hagsmuni af því að fá leyst úr kröfum sínum.

Úrskurður Landsréttar

Landsréttardómararnir Á-kvk-nf R-kvk-nf, R-kvk-nf H-kvk-nf og Þ-kk-nf I-kk-nf N-kk-nf kveða upp úrskurð í máli þessu.

Málsmeðferð og dómkröfur aðila

1

Sóknaraðili skaut málinu til Landsréttar með kæru 28. september 2023. Greinargerð varnaraðila barst réttinum 4. október 2023. Kærður er úrskurður Héraðsdóms Reykjaness 22. september 2023 í málinu nr. L- [...]/2023 þar sem hafnað var kröfu sóknaraðila um að felld yrði úr gildi ákvörðun um að hann skyldi sæta þvingaðri lyfjagjöf. Kæruheimild er í 1. mgr. 16. gr. lögræðislaga nr. 71/1997.

2

Sóknaraðili krefst þess að hinn kærði úrskurður verði ómerktur, en til vara að felld verði úr gildi ákvörðun yfirlæknis um að hann skuli sæta þvingaðri lyfjagjöf. Þá krefst hann þess að skipuðum talsmanni hans verði úrskurðuð þóknun fyrir Landsrétti.

3

Varnaraðili krefst staðfestingar hins kærða úrskurðar.

Niðurstaða

4

Samkvæmt gögnum málsins var sóknaraðila með úrskurði Héraðsdóms Reykjaness gert að sæta nauðungarvistun í allt að 12 vikur frá 11. júlí 2023 að telja. Sóknaraðili hefur sætt þvingaðri lyfjagjöf samkvæmt ákvörðun yfirlæknis á meðan á nauðungarvistun hefur staðið, sbr. 28. gr. lögræðislaga. Sá tími sem heimilt var að nauðungarvista sóknaraðila rann út þriðjudaginn 3. október 2023. Hefur sóknaraðili samkvæmt því ekki lengur lögvarða hagsmuni af því að fá leyst úr kröfum sínum og verður málinu vísað frá Landsrétti af sjálfsdáðum.

5

Samkvæmt 17. gr. lögræðislaga greiðist úr ríkissjóði þóknun skipaðs talsmanns sóknaraðila fyrir Landsrétti sem ákveðin er að meðtöldum virðisaukaskatti eins og í úrskurðarorði greinir.

Úrskurðarorð :

Máli þessu er vísað frá Landsrétti.

Þóknun skipaðs talsmanns sóknaraðila fyrir Landsrétti, I-kvk-ef L-kvk-ef B-kvk-ef lögmanns, 150.000 krónur, greiðist úr ríkissjóði.
672/2023

Útdráttur

Staðfestur var úrskurður héraðsdóms þar sem hafnað var kröfu sóknaraðila um að felld yrði úr gildi ákvörðun sýslumannsins á höfuðborgarsvæðinu um að kyrrsetja tilteknar eignir sóknaraðila.

Úrskurður Landsréttar

Landsréttardómararnir Á-kvk-nf R-kvk-nf, R-kvk-nf H-kvk-nf og Þ-kk-nf I-kk-nf N-kk-nf kveða upp úrskurð í máli þessu.

Málsmeðferð og dómkröfur aðila

1

Sóknaraðili skaut málinu til Landsréttar með kæru 29. september 2023, sem barst réttinum ásamt kærumálsgögnum 2. október 2023. Kærður er úrskurður Héraðsdóms Reykjavíkur 29. september 2023 í málinu nr. R- [...]/2023 þar sem hafnað var kröfu sóknaraðila um að felld yrði úr gildi ákvörðun sýslumannsins á höfuðborgarsvæðinu 9. október 2020 um að kyrrsetja tilteknar eignir sóknaraðila. Kæruheimild er í k-lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst þess að framangreind krafa hans verði tekin til greina. Þá krefst hann málskostnaðar.

3

Varnaraðili krefst þess að hinn kærði úrskurður verði staðfestur.

Niðurstaða

4

Með vísan til forsendna hins kærða úrskurðar verður hann staðfestur.

5

Kærumálskostnaður verður ekki úrskurðaður.

Úrskurðarorð :

Hinn kærði úrskurður er staðfestur.
673/2023

Útdráttur

S var skipaður verjandi X við rannsókn sakamáls, en lét af þeim störfum þegar annar lögmaður var skipaður í hans stað. S gerði kröfu um að héraðsdómari úrskurðaði um þóknun honum til handa vegna framangreindra starfa og var það gert. Kærði S úrskurðinn til Landsréttar og krafðist þess að þóknun hans yrði hækkuð. Þar sem ekki lá fyrir að máli gegn X væri lokið í skilningi 1. mgr. 38. gr. laga nr. 88/2008 um meðferð sakamála var ekki talið tímabært að kveða á um þóknun S með þeim hætti sem gert hafði verið. Var hinn kærði úrskurður því felldur úr gildi..

Úrskurður Landsréttar

Landsréttardómararnir Á-kvk-nf R-kvk-nf, R-kvk-nf H-kvk-nf og Þ-kk-nf I-kk-nf N-kk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 29. september 2023, sem barst réttinum ásamt kærumálsgögnum 2. október sama ár. Kærður er úrskurður Héraðsdóms Suðurlands 27. september 2023 í málinu nr. R- [...]/2023 þar sem varnaraðila var ákveðin þóknun vegna vinnu hans sem skipaður verjandi X við rannsókn sakamáls. Um kæruheimild er vísað til d-liðar 1. mgr. 192. gr. laga nr. 88/2008 um meðferð sakamála.

2

Sóknaraðili krefst þess að hinn kærði úrskurður verði staðfestur.

3

Varnaraðili krefst þess að hinn kærði úrskurður verði felldur úr gildi og að fjárhæð þóknunar honum til handa verði hækkuð. Þá krefst hann kærumálskostnaðar.

Niðurstaða

4

Í 1. málslið 1. mgr. 38. gr. laga nr. 88/ 2008 segir að dómari ákveði þóknun verjanda í dómi eða úrskurði ef máli ljúki þannig nema hann hafi afsalað sér þóknun. Í 2. málslið sama lagaákvæðis er mælt fyrir um að ljúki máli ekki með þeim hætti ákveði dómari þóknun með bókun í þingbók eða skriflega á annan hátt. Ekki liggur fyrir að máli sóknaraðila gegn X hafi lokið í skilningi framangreindra ákvæða. Breytir þar engu um þótt varnaraðili hafi látið af störfum sem verjandi hans og nýr lögmaður verið skipaður í hans stað. Að þessu virtu var ekki tímabært að kveða á um þóknun varnaraðila með þeim hætti sem gert var með hinum kærða úrskurði, sbr. til hliðsjónar dóm Hæstaréttar 5. maí 2008 í máli nr. 219/2008. Verður því að fella hinn kærða úrskurð úr gildi.

5

Kærumálskostnaður verður ekki úrskurðaður.

Úrskurðarorð :

Hinn kærði úrskurður er felldur úr gildi.
674/2023

Útdráttur

Staðfestur var úrskurður héraðsdóms þar sem heimiluð var rannsókn á rafrænu efnisinnihaldi tiltekins farsíma sem hald hafði verið lagt á í þágu rannsóknar sakamáls.

Úrskurður Landsréttar

Landsréttardómararnir Á-kvk-nf R-kvk-nf, R-kvk-nf H-kvk-nf og Þ-kk-nf I-kk-nf N-kk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 1. október 2023, sem barst réttinum ásamt kærumálsgögnum degi síðar. Kærður er úrskurður Héraðsdóms Reykjaness 29. september 2023 í málinu nr. R- [...]/2023 þar sem fallist var á kröfu sóknaraðila um að honum væri heimilt að rannsaka rafrænt efnisinnihald farsíma varnaraðila sem lagt var hald á í þágu rannsóknar sóknaraðila á sakamáli. Kæruheimild er í g - og i-lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst staðfestingar hins kærða úrskurðar.

3

Varnaraðili krefst þess að hinn kærði úrskurður verði felldur úr gildi en til vara að heimildin verði bundin þeim takmörkunum að hún nái aðeins til rannsóknar í þágu sakamáls nr. 007- 2023- [...] og frá 14. ágúst 2023.

Niðurstaða

4

Sóknaraðili hefur til rannsóknar ætluð brot varnaraðila gegn 1. mgr. 194. gr., 1. mgr. 199. gr. a, 2. mgr. 218. gr., 1. mgr. 226. gr. og 252. gr. almennra hegningarlaga nr. 19/1940. Er fallist á það með sóknaraðila að ástæða sé til að ætla að upplýsingar sem skipt geta miklu fyrir rannsókn málsins geti fengist með umbeðinni rannsóknaraðgerð.

Samkvæmt því verður með lögjöfnun frá 1. mgr. 70. gr. og 1. mgr. 84. gr. laga nr.

Úrskurðarorð :

Hinn kærði úrskurður er staðfestur.
675/2023

Útdráttur

Staðfestur var úrskurður héraðsdóms þar sem S ehf. var heimilað að fá T ehf. borinn út úr fasteigninni B með beinni aðfarargerð.

Úrskurður Landsréttar

Landsréttardómararnir A-kk-nf E. J-kk-nf, J-kk-nf H-kk-nf og K-kvk-nf S-kvk-nf kveða upp úrskurð í máli þessu.

Málsmeðferð og dómkröfur aðila

1

Sóknaraðili skaut málinu til Landsréttar með kæru 25. september 2023. Greinargerð varnaraðila barst réttinum 12. október sama ár. Kærður er úrskurður Héraðsdóms Reykjavíkur 12. september 2023 í málinu nr. A- 2726/2023 þar sem varnaraðila var heimilað að fá sóknaraðila borinn út úr fasteigninni að Brautarholti 22- 24 í Reykjavík, fnr. [...], [...], [...] og [...], ásamt öllu sem einkahlutafélaginu tilheyrir og „öllum sem finnast þar fyrir“, með beinni aðfarargerð. Kæruheimild er í 4. mgr. 84. gr. laga nr. 9 0/1989 um aðför.

2

Sóknaraðili krefst þess að kröfu varnaraðila verði hafnað. Verði hinn kærði úrskurður staðfestur krefst hann þess að kæra á úrskurði Landsréttar til Hæstaréttar fresti framkvæmd aðfarar, sbr. 3. og 5. mgr. 84. gr. laga nr. 90/1989. Loks krefst hann málskostnaðar í héraði og kærumálskostnaðar.

3

Varnaraðili krefst staðfestingar hins kærða úrskurða rauk kærumálskostnaðar.

Niðurstaða

4

Fyrir Landsrétt hefur verið lagt fram nýtt skjal, ábyrgðaryfirlýsing útgefin af Landsbankanum hf. 25. janúar 2023. Af efni hennar má ráða að hún hafi verið gefin út til að ábyrgjast greiðslu sóknaraðila til varnaraðila á allt að 45.000.000 króna vegna leigusamnings 21. júní 2014. Samkvæmt því liggur ótvírætt fyrir að sóknaraðili efndi ekki samningsskuldbindingu sína um afhendingu bankatryggingar innan þess tíma sem afmarkaður var í 7. gr. viðauka við leigusamninginn 29. september 2022 eins og hann var síðar framlengdur með tölvupósti 28. desember sama ár. Með þessari athugsemd en að öðru leyti með vísan til forsendna hins kærða úrskurðar verður hann staðfestur.

5

Lagaheimild skortir til að fresta réttaráhrifum úrskurðar vegna mögulegs leyfis á málskoti sóknaraðila til Hæstaréttar og er henni því hafnað.

6

Sóknaraðila verður gert að greiða varnaraðila kærumálskostnað sem nánar greinir í úrskurðarorði.

Úrskurðarorð :

Hinn kærði úrskurður er staðfestur.

Sóknaraðili, THC ehf., greiði varnaraðila, Skeifunni ehf., 450.000 krónur í kærumálskostnað.
678/2023

Útdráttur

Staðfestur var úrskurður héraðsdóms þar sem staðfest var ákvörðun L um að X skyldi sæta brottvísun af heimili í fjórar vikur á grundvelli laga nr. 85/2011 um nálgunarbann og brottvísun af heimili.

Úrskurður Landsréttar

Landsréttardómararnir Á-kvk-nf R-kvk-nf, R-kvk-nf H-kvk-nf og Þ-kk-nf I-kk-nf N-kk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 4. október 2023, sem barst réttinum ásamt kærumálsgögnum sama dag, en greinargerð sóknaraðila barst degi síðar.

Kærður er úrskurður Héraðsdóms Norðurlands eystra 2. október 2023 í málinu nr. R-

[...]/2023 þar sem staðfest var ákvörðun sóknaraðila 27. september 2023 um brottvísun varnaraðila af heimili móður hans og dóttur til miðvikudagsins 25. október sama ár klukkan 16. Kæruheimild er í 3. mgr. 15. gr. laga nr. 85/2011 um nálgunarbann og brottvísun af heimili.

2

Sóknaraðili krefst staðfestingar hins kærða úrskurðar.

3

Varnaraðili krefst þess að hinn kærði úrskurður verði felldur úr gildi. Þá krefst hann þóknunar til handa skipuðum verjanda sínum fyrir Landsrétti.

Niðurstaða

4

Fallist er á það með sóknaraðila að uppfyllt séu skilyrði a- og b-liðar 1. mgr. 5. gr. laga nr. 85/2011 fyrir því að varnaraðila verði vísað brott af heimili móður sinnar og dóttur. Verður hinn kærði úrskurður því staðfestur.

5

Þóknun skipaðs verjanda varnaraðila fyrir Landsrétti, sem ákveðin verður að meðtöldum virðisaukaskatti eins og í úrskurðarorði greinir, greiðist úr ríkissjóði samkvæmt 3. mgr. 38. gr. laga nr. 88/2008 um meðferð sakamála, sbr. 14. gr. laga nr. 85/2011.

Úrskurðarorð :

Hinn kærði úrskurður er staðfestur.

Þóknun skipaðs verjanda varnaraðila fyrir Landsrétti, A-kk-ef M-kk-ef M-kk-ef lögmanns, 167.400 krónur, greiðist úr ríkissjóði.
679/2023

Útdráttur

Staðfestur var úrskurður héraðsdóms þar sem fallist var á kröfu L um rannsókn á efnisinnihaldi farsíma sem lagt var hald á hjá X..

Úrskurður Landsréttar

Landsréttardómararnir Á-kvk-nf R-kvk-nf, R-kvk-nf H-kvk-nf og Þ-kk-nf I-kk-nf N-kk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 4. október 2023, sem barst réttinum ásamt kærumálsgögnum degi síðar. Kærður er úrskurður Héraðsdóms Reykjaness 4. október 2023 í málinu nr. R- [...]/2023 þar sem fallist var á kröfu sóknaraðila um að honum væri heimilt að rannsaka rafrænt efnisinnihald farsíma varnaraðila sem lagt var hald á í þágu rannsóknar sóknaraðila á sakamáli. Kæruheimild er í g - og i-lið 1. mgr. 192. gr. laga nr. 88/2008 ummeðferð sakamála.

2

Sóknaraðili krefst staðfestingar hins kærða úrskurðar.

3

Varnaraðili krefst þess aðallega að hinn kærði úrskurður verði felldur úr gildi en til vara að umbeðin rannsóknaraðgerð nái aðeins til rannsóknar á máli nr. 007- [...] og frá 14. ágúst 2023.

Niðurstaða

4

Sóknaraðili hefur til rannsóknar ætluð brot varnaraðila gegn 1. mgr. 194. gr., 1. mgr. 199. gr. a, 2. mgr. 218. gr., 1. mgr. 226. gr. og 252. gr. almennra hegningarlaga nr. 19/1940. Er fallist á það með sóknaraðila að ástæða sé til að ætla að upplýsingar sem skipt geta miklu fyrir rannsókn málsins geti fengist með umbeðinni rannsóknaraðgerð.

Samkvæmt því verður með lögjöfnun frá 1. mgr. 70. gr. og 1. mgr. 84. gr. laga nr.

Úrskurðarorð :

Hinn kærði úrskurður er staðfestur.
681/2023

Útdráttur

Staðfestur var úrskurður héraðsdóms þar sem heimiluð var rannsókn á rafrænu efnisinnihaldi tiltekins farsíma sem hald hafði verið lagt á í þágu rannsóknar sakamáls.

Úrskurður Landsréttar

Landsréttardómararnir Á-kvk-nf R-kvk-nf, R-kvk-nf H-kvk-nf og Þ-kk-nf I-kk-nf N-kk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 5. október 2023, sem barst réttinum ásamt kærumálsgögnum sama dag. Kærður er úrskurður Héraðsdóms Reykjaness 5. október 2023 í málinu nr. R- [...]/2023 þar sem fallist var á kröfu sóknaraðila um að honum væri heimilt að rannsaka rafrænt efnisinnihald farsíma varnaraðila sem lagt var hald á í þágu rannsóknar sóknaraðila á sakamáli. Kæruheimild er í g - og i-lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst staðfestingar hins kærða úrskurðar.

3

Varnaraðili krefst þess að hinn kærði úrskurður verði felldur úr gildi.

Niðurstaða

4

Sóknaraðili hefur til rannsóknar ætluð brot gegn 173. gr. a, 175. gr. a og 264. gr. almennra hegningarlaga nr. 19/1940. Er fallist á það með sóknaraðila að ástæða sé til að ætla að upplýsingar sem skipt geta miklu fyrir rannsókn málsins geti fengist með umbeðinni rannsóknaraðgerð. Samkvæmt því verður með lögjöfnun frá 1. mgr. 70. gr. og 1. mgr. 84. gr. laga nr. 88/2008 fallist á kröfu sóknaraðila og hinn kærði úrskurður staðfestur.

Úrskurðarorð :

Hinn kærði úrskurður er staðfestur.
682/2023

Útdráttur

G ehf. kærði til Landsréttar úrskurð héraðsdóms þar sem fallist var á kröfu V um að G ehf. yrði með beinni aðfarargerð borið út úr nánar tilgreindri fasteign. Málinu var vísað frá Landsrétti á þeim grundvelli að G ehf. hefði ekki lögvarða hagsmuni af því að hinn kærði úrskurður kæmi til endurskoðunar þar sem útburðargerðin hefði þegar farið fram.

Úrskurður Landsréttar

Landsréttardómararnir A-kk-nf E. J-kk-nf, J-kk-nf H-kk-nf og K-kvk-nf S-kvk-nf kveða upp úrskurð í máli þessu.

Málsmeðferð og dómkröfur aðila

1

Sóknaraðili skaut málinu til Landsréttar með kæru 4. október 2023. Greinargerð varnaraðila barst réttinum 24. sama mánaðar. Kærður er úrskurður Héraðsdóms Reykjavíkur 21. september 2023 í málinu nr. A- 2550/2023 þar sem fallist var á kröfu varnaraðila um að sóknaraðili yrði með beinni aðfarargerð borinn út úr fasteign varnaraðila að Álfheimum 74 í Reykjavík. Kæruheimild er í 4. mgr. 84. gr. laga nr.

90/1989 um aðför.

2

Sóknaraðili krefst þess að hinn kærði úrskurður verði felldur úr gildi. Þá krefst hann málskostnaðar í héraði og kærumálskostnaðar.

3

Varnaraðili krefst staðfestingar hins kærða úrskurðar auk kærumálskostnaðar.

Niðurstaða

4

Fyrir Landsrétt hefur verið lagt endurrit úr gerðabók sýslumannsins á höfuðborgarsvæðinu þar sem fram kemur að útburðargerð hafi farið fram í samræmi við hinn kærða úrskurð og henni lokið 26. október 2023. Samkvæmt þessu hefur sóknaraðili ekki lengur lögvarða hagsmuni af því að hinn kærði úrskurður komi til endurskoðunar. Verður málinu því sjálfkrafa vísað frá Landsrétti.

5

Rétt er að málsaðilar beri hvor sinn kostnað af kærumáli þessu.

Úrskurðarorð :

Máli þessu er vísað frá Landsrétti.

Kærumálskostnaður fellur niður.